ถ้ากินอาหารที่มีน้ำลายสัตว์ น้ำลายสัตว์เข้าปากไป ขอถามแบบโง่ๆเลยนะคะ แผลนี่คือกรณีเป็นฟันผุ เหงือกบวมด้วยไหมคะ เกิดเสี่ยงติดพิษสุนัขบ้าไหมคะ สงสัยตัวกระแตค่ะ เพราะเคยเข้าบ้าน อย่างตัวกระแตจะทำให้เกิดพิษสุนัขบ้ามากไหม
สวัสดีค่ะ หากน้ำลายของสัตว์ ที่เป็นสัตว์เลี้ยงลูกด้วยนม กระเด็นเข้าปากจริง ก็จะเสี่ยงต่อการติดเชื้อพิษสุนัขบ้าได้ ไม่ว่าจะมีแผลในปากหรือไม่ก็ตามค่ะส่วนในกรณีที่เป็นการทานอาหารที่เปื้อนน้ำลายสัตว์นั้น โอกาสติดเชื้อพิษสุนัขบ้าถือว่าแทบไม่มี เพราะเชื้อไวรัสที่ออกจากร่างกายสัตว์ เมื่ออยู่ในอาหาร ก็จะตายแทบในทันที หรือแม้จะยังไม่ตาย ก็จะอ่อนแอลงจนไม่สามารถก่อโรคได้ ดังนั้น การจะติดเชื้อพิษสุนัขบ้าจากอาหาร ก็คือต้องการกินอาหารต่อจากสัตว์ทันทีที่สัตว์เลียหรือกินอาหารนั้นไปค่ะอย่างไรก็ตาม การทานอาหารที่เปื้อนน้ำลายสัตว์ จะไม่ได้ถือว่าทำให้ติดเชื้อพิษสุนัขบ้าได้ แต่ก็จะมีโอกาสติดเชื้อไวรัสอื่นๆ แบคทีเรียต่างๆ และพยาธิต่างๆ ได้ค่ะ ซึ่งก็อาจทำให้เกิดอาการอาหารเป็นพิษตามมาได้ค่ะ ดังนั้น หากจะทานอาหารอะไร ก็ควรทานที่ปรุงสุกใหม่ สะอาดค่ะ